Kremský, Peter, poslanec NR SR (2022-10-19):
Ďakujem, pán predsedajúci. Prihlásil som sa preto, aby som podal dva pozmeňujúce návrhy, ktoré v tomto zákone o Štátnej pokladnici vylepšujú niektoré ustanovenia. Prvý pozmeňujúci návrh je návrh, ktorý zahŕňa niekoľko záležitostí, ktoré zvyšujú transparentnosť fungovania Štátnej pokladnice, zamedzenie pranie špinavých peňazí, monitoring platobných operácií a tak ďalej a tak ďalej, čiže dovolím si ho prečítať. Pozmeňujúci a doplňujúci návrh poslanca Národnej rady Slovenskej republiky Petra Kremského k vládnemu návrhu zákona, ktorým sa mení a dopĺňa zákon č. 291/2002 Z. z. o Štátnej pokladnici (tlač č. 1036). V súlade s ustanoveniami... teda to ani nemusím čítať. Vo vládnom návrh u zákona navrhujem tieto zmeny a doplnenia: 1. K čl. I, nový bod. Pred doterajší bod 1 sa vkladajú nové body 1 a 2, ktoré znejú: „1. V § 2b sa odsek 1 dopĺňa písmenami o) a p), ktoré znejú: o) usmerňuje a kontroluje monitorovanie platobných operácií realizovaných Štátnou pokladnicou, p) vedie evidenciu oznámení o rizikových platobných operáciách podľa § 10d ods. 5 a rizikových vybraných platobných operáciách podľa § 10e ods. 2.“ 2. V § 2b ods. 2 sa vkladajú nová prvá veta a druhá veta, ktoré znejú: „Ministerstvo zostavuje súbory údajov z účtovných výkazov a údajov potrebných na účely hodnotenia plnenia rozpočtu verejnej správy predkladaných subjektom verejnej správy. Na účel zostavenia súborov údajov podľa prvej vety je subjekt verejnej správy povinný predkladať ministerstvu údaje podľa prvej vety.“ Doterajšie body 1 až 18 sa primerane prečíslujú. Nový bod 1 nadobúda účinnosť 1. júna 2023, čo sa premietne v čl. IV (účinnosť) pri spracúvaní čistopisu schváleného zákona. Nový bod 2 nadobúda účinnosť 1.januára 2023, čo sa premietne v čl. IV (účinnosť) pri spracúvaní čistopisu schváleného zákona. Bod 2 pozmeňujúceho návrhu. K čl. 1, nové body 2. Za doterajší bod 6 sa vkladajú nové body 7 a 8, ktoré znejú: „7. V § 6 sa odsek 1 dopĺňa písmenami ab) až ae), ktoré znejú: ab) spolupracuje s ministerstvom pri zabezpečení riadenia rizík, ac) podieľa sa na definovaní rizík spojených s platobnými operáciami a navrhuje postupy, ako týmto rizikám predchádzať, ad) navrhuje postupy a schémy na zdokonalenie automatizovaných softvérových procesov na odhalenie rizík spojených s platobnými operáciami, ae) informuje ministerstvo o rizikových platobných operáciách podľa § 10d ods. 5 a rizikových vybraných platobných operáciách podľa § 10e ods. 2.“ Nový bod 8. 8. V § 6 ods. 3 pís. a) znie: „a) zostavuje súbory údajov z vlastnej evidencie o klientovi uvedenom v § 2a ods. 1 písm. a) až i), k), l), m) a n),“.“ Doterajšie body 7 až 18 sa primerane prečíslujú. Nový bod 7 nadobúda účinnosť 1. júna 2023, čo sa premietne v čl. IV (účinnosť) pri spracúvaní čistopisu schváleného zákona. Nový bod 8 nadobúda účinnosť 1. júna 2023, čo sa premietne v čl. IV (účinnosť) pri spracúvaní čistopisu schváleného zákona. Bod 3 pozmeňujúceho návrhu (zaznievanie gongu). 3. K čl. 1, bod 8. V § 6 ods. 6 písm. d) sa za slovo „operácií“ vkladajú slová „a obchodov“. Bod 4 pozmeňujúceho návrhu. K čl. 1 nové body. Za doterajší bod 8 sa vkladajú nové body 9 a 10, ktoré znejú: 9. Nadpis štvrtej časti znie: „Realizácia rozpočtu klienta, realizácia platobnej operácie vybraných klientov, monitoring platobných operácií a monitoring vybraných platobných operácií“. 10. Za § 10c sa vkladajú § 10d a 10e, ktoré vrátane nadpisov znejú: „§ 10d Monitoring platobných operácií (1) Štátna pokladnica priebežne monitoruje platobné operácie a vyhodnocuje ich rizikovosť. (2) Spôsob monitorovania rizikovosti platobných operácií, jeho vyhodnocovanie a kritériá vyhodnocovania ustanoví všeobecne záväzný právny predpis, ktorý vydá ministerstvo. (3) Monitoringu podľa odseku 1 nepodliehajú platobné operácie a) medzi klientmi, ktorí sú subjektmi verejnej správy, b) klienta podľa § 2c, c) Národného bezpečnostného úradu, Slovenskej informačnej služby a Vojenského spravodajstva. (4) Rizikovou platobnou operáciou sa na účely tohto zákona rozumie platobná operácia, ktorú Štátna pokladnica vyhodnotí ako rizikovú podľa odseku 1. (5) Ak bola platobná operácia Štátnou pokladnicou vyhodnotená ako riziková platobná operácia, Štátna pokladnica o tejto skutočnosti informuje ministerstvo. § 10e Monitoring vybraných platobných operácií (1) Vybranou platobnou operáciou sa na účely tohto zákona rozumie platobná operácia podľa osobitného predpisu.23a) (2) Ak bola vybraná platobná operácia vyhodnotená Štátnou pokladnicou ako riziková platobná operácia, Štátna pokladnica bezodkladne informuje o dôvodoch rizikovosti vybranej platobnej operácie štatutárny orgán klienta alebo osobu oprávnenú konať za štatutárny orgán klienta, ktorý o realizáciu tejto platobnej operácie žiadal, a ministerstvo. (3) Klient, ktorý bol informovaný o rizikovosti vybranej platobnej operácie podľa odseku 2, je oprávnený žiadosť o realizáciu tejto platobnej operácie zmeniť alebo zrušiť najneskôr do konca pracovného dňa, ktorý predchádza dohodnutému dňu jej splatnosti. (4) Ak klient nevyužije oprávnenie podľa odseku 3, riziková vybraná platobná operácia sa v deň jej splatnosti zrealizuje. O rizikovej vybranej platobnej operácii podľa prvej vety Štátna pokladnica informuje osobitný útvar služby finančnej polície Policajného zboru na účel predchádzania a odhaľovania legalizácie príjmov z trestnej činnosti.“ Poznámka pod čiarou k odkazu 23a znie: „§ 79 zákona č. 563/2009 Z. z. o správe daní, daňový poriadok, a o zmene a doplnení niektorých zákonov v znení neskorších predpisov.“ Doterajšie body 9 až 18 sa primerane prečíslujú. Nový bod 9 nadobúda účinnosť 1. júna 2023, čo sa premietne v čl. IV (účinnosť) pri spracúvaní čistopisu schváleného zákona. Nový bod 10 nadobúda účinnosť 1. júna 2023 okrem § 10e, ktorý nadobúda účinnosť 1. júna 2024, čo sa premietne v čl. IV (účinnosť) pri spracúvaní čistopisu schváleného zákona. Bod 5 pozmeňujúceho návrhu. K čl. 1, nový bod. Za doterajší bod 11 sa vkladá nový bod 12, ktorý znie: 12. V § 12 ods. 1 písmeno f) znie: „f) poskytovať ministerstvu informácie potrebné na zostavenie súborov údajov podľa § 2b ods. 2 okrem informácií, ktoré sú utajovanými skutočnosťami,24c)“. Doterajšie body 12 až 18 sa primerane prečíslujú. Nový bod 12 nadobúda účinnosť 1. januára 2023, čo sa premietne v čl. IV (účinnosť) pri spracúvaní čistopisu schváleného zákona. 6. K čl. I, nový bod. Za doterajší bod 12 sa vkladajú nové body 13 a 14, ktoré znejú: „13. V § 13 ods. 1 sa za slová „až 5“ vkladajú slová „a § 12a“. 14. V § 14 ods. 2 sa na konci pripája táto veta: „Na činnosť agentúry sa nevzťahuje osobitný predpis.28aaa)“. Poznámka pod čiarou k odkazu 28aaa znie: „28aaa) Zákon č. 297/2008 Z. z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov v znení neskorších predpisov.“ Doterajšie body 13 až 18 sa primerane prečíslujú. Nový bod 13 nadobúda účinnosť 1. januára 2023, čo sa premietne v čl. IV (účinnosť) pri spracúvaní čistopisu schváleného zákona. Nový bod 14 nadobúda účinnosť 1. decembra 2022, čo sa premietne v čl. IV (účinnosť) pri spracúvaní čistopisu schváleného zákona. 7. K čl. I, nové body. Za doterajší bod 17 sa vkladajú nové body 18 až 19, ktoré znejú: „18. V § 18 sa odsek 1 dopĺňa písmenom j), ktoré znie: j) poskytuje údaje týkajúce sa klienta na účel výkonu štatutárneho auditu.28c)“ Poznámka pod čiarkou k odkazu 28c) znie: „28c) § 22a zákona č. 431/2002 Z. z. v znení neskorších predpisov.“ 19. V § 19 ods. 2 prvá veta znie: „Agentúra vykonáva finančné operácie a obchody na finančnom trhu podľa § 17, pričom prevody prostriedkov vyplývajúce z uvedených finančných operácií a obchodov vykonáva pre agentúru Štátna pokladnica.“ Doterajší bod 18 sa primerane prečísluje. Nový bod 18 nadobúda účinnosť 1. januára 2023, čo sa premietne v čl. IV (účinnosť) pri spracúvaní čistopisu schváleného zákona. Nový bod 19 nadobúda účinnosť 1. decembra 2022, čo sa premietne v čl. IV (účinnosť) pri spracúvaní čistopisu schváleného zákona. 8. K čl. I, nový bod. Za doterajší bod 18 sa vkladá nový bod 19, ktorý znie: „19. V § 21a sa na konci bodka nahrádza bodkočiarkou a pripájajú sa tieto slová: „to sa nevzťahuje na zákonom uloženú povinnosť Štátnej pokladnice predkladať a poskytovať údaje subjektom uvedeným v tomto zákone.“ Nový bod 19 nadobúda účinnosť 1. júna 2023, čo sa premietne v čl. IV (účinnosť) pri spracúvaní čistopisu schváleného zákona. 9. K čl. III, nové body. V čl. III sa doterajší text označuje ako bod 1 a vkladajú sa nové body 2 a 3, ktoré znejú: „2. V § 8 ods. 1 písm. g) sa nad slovom „operácie“ odkaz „12a)“ nahrádza odkazom „13aa)“. Poznámka pod čiarou k odkazu 13aa) znie: „13aa) § 2c zákona č. 291/2002 Z. z. v znení neskorších predpisov.“ 3. V § 14 ods. 5 sa za slová „zostavenia rozpočtu verejnej správy“ vkladá čiarka a slová „realizácie rozpočtu verejnej správy“. V súvislosti s vložením nových bodov sa v úvodnej vete čl. III za slovo „mení“ vkladajú slová „a dopĺňa“. Nové body 2 a 3 nadobúdajú účinnosť 1. decembra 2022, čo sa premietne v čl. IV (účinnosť) pri spracúvaní čistopisu schváleného zákona. 10. Za doterajší článok... Pardon. 10. Nové čl. III a IV. Za doterajší čl. II sa vkladajú nové čl. III a IV, ktoré znejú: „Čl. III Zákon Národnej rady Slovenskej republiky č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov v znení zákona Národnej rady Slovenskej republiky č. 280/1995 Z. z., zákona Národnej rady Slovenskej republiky č. 375/1996 Z. z., zákona č. 313/2005 Z. z., zákona č. 591/2007 Z. z., zákona č. 474/2008 Z. z., zákona č. 112/2018 Z. z. a zákona č. 347/2018 Z. z. sa mení takto: V § 6 odsek 1 znie: „(1) Tvorbu fondu a čerpanie prostriedkov fondu vedie zamestnávateľ, ktorým je a) vyšší územný celok, rozpočtová organizácia alebo príspevková organizácia, ktorá je zapojená,“ napojená „na štátny rozpočet, rozpočtová organizácia alebo príspevková organizácia, ktorá je zriadená vyšším územným celkom, alebo verejná výskumná inštitúcia5a), na osobitnom účte fondu v Štátnej pokladnici, b) iná osoba, ako je uvedená v písmene a), na osobitnom analytickom účte fondu alebo na osobitnom účte fondu v Štátnej pokladnici, v banke alebo v pobočke zahraničnej banky.“ Poznámka pod čiarou k odkazu 5a) znie: „5a) § 1 ods. 2 zákona č. 243/2017 z. z. o verejnej výskumnej inštitúcii a o zmene a doplnení niektorých zákonov.“ Čl. IV Zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení zákona č. 369/2004 Z. z., zákona č. 413/2004 Z. z., zákona č. 81/2005 Z. z., zákona č. 131/2005 Z. z., zákona č. 204/2005 Z. z., zákona č. 628/2005 Z. z., zákona č. 231/2006 Z. z., zákona č. 316/2006 Z. z., zákona č. 348/2007 Z. z., zákona č. 519/2007 Z. z., zákona č. 385/2008 Z. z., zákona č. 474/2008 Z. z., zákona č. 317/2009 Z. z., zákona č. 400/2009 Z. z., zákona č. 578/2009 Z. z., zákona č. 102/2010 Z. z., zákona č. 151/2010 Z. z., zákona č. 390/2011 Z. z., zákona č. 62/2012 Z. z., zákona č. 438/2012 Z. z., zákona č. 288/2013 Z. z., zákona č. 462/2013 Z. z., zákona č. 325/2014 Z. z., zákona č. 32/2015 Z. z., zákona č. 392/2015 Z. z., zákona č. 217/2016 Z. z., zákona č. 243/2017 Z. z., zákona č. 63/2018 Z. z., zákona č. 318/2018 Z. z., zákona č. 388/2018 Z. z., zákona č. 138/2019 Z. z., zákona č. 224/2019 Z. z., zákona č. 381/2019 Z. z., zákona č. 470/2019 Z. z., zákona č. 395/2021 Z. z. a zákona č. 414/2021 Z. z. sa mení a dopĺňa takto: 1. § 6 sa dopĺňa odsekom 8, ktorý znie: „(8) Na účely odseku 2 písm. b) sa výsledná prax pri vykonávaní pracovných činností zaokrúhli na celý deň nahor. Ak sa pri postupe podľa odseku 2 písm. b) započítava prax z viacerých pracovných činností, najskôr sa výsledná prax za každú pracovnú činnosť zaokrúhli na dve desatinné miesta nahor a súčet praxí sa zaokrúhli podľa prvej vety.“ 2. V § 27 odsek 4 znie: „(4) Príslušná časť funkčného platu na účely tohto zákona je podiel funkčného platu a priemerného počtu pracovných hodín pripadajúcich na jeden mesiac v roku. Priemerný počet pracovných hodín pripadajúci na jeden mesiac v roku je súčin priemerného počtu týždňov pripadajúcich na jeden mesiac v roku a ustanoveného týždenného pracovného času zamestnanca. Suma príslušnej časti funkčného platu sa zaokrúhľuje na štyri desatinné miesta nahor. Pri zníženej dĺžke pracovného času pod ustanovený rozsah sa hodinová sadzba funkčného platu úmerne upraví.“ Doterajšie čl. III a IV sa primerane prečíslujú. Nové články III a IV nadobúdajú účinnosť 1. januára 2023, čo sa premietne v pôvodnom čl. IV (účinnosť) pri spracúvaní čistopisu schváleného zákona. A úplne posledný bod. 11. K čl. IV. V čl. IV sa slová „15. októbra“ nahrádzajú slovami „1. decembra“. Súčasne navrhujem vyňať bod 3 v čl. IV spoločnej správy na osobitné hlasovanie. Takže to bol prvý pozmeňujúci návrh. Ešte mám aj druhý pozmeňujúci návrh, ktorý, vás môžem potešiť, je podstatne kratší. Ten sa týka vlastne možnosti, ktorú týmto navrhujeme otvoriť, aby, aby bolo možné právnickým osobám dobrovoľne poskytnúť príspevok do štátneho rozpočtu, do Štátnej pokladnice, doteraz to nebolo možné, takže vlastne týmto pozmeňujúcim návrhom, pokiaľ bude prijatý, bude vytvorená technická možnosť, aby vôbec nejaká firma mohla poslať svoj príspevok do štátneho rozpočtu. Takže teraz prečítam pozmeňujúci a doplňujúci návrh poslancov Národnej rady Slovenskej republiky Györgya Gyimesiho a Petra Kremského k vládnemu návrh u zákona, ktorým sa mení a dopĺňa zákon č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač č. 1036). Vo vládnom návrhu zákona navrhujeme túto zmenu a doplnenie: K čl. III, nový bod. V čl. III sa doterajší text označuje ako bod 1 a vkladá sa nový bod 2, ktorý znie: 2. Za § 37m sa vkladá § 37n, ktorý vrátane nadpisu znie: „§ 37n Prechodné ustanovenie v súvislosti s ozbrojeným konfliktom na území Ukrajiny (1) Na účely podpory hospodárenia Slovenskej republiky v súvislosti s ozbrojeným konfliktom na území Ukrajiny môže ministerstvo financií prijať na základe zmluvy finančné prostriedky poskytnuté právnickou osobou, ktorá je podnikateľom. (2) Ak právnická osoba, ktorá je podnikateľom, poskytne finančné prostriedky podľa odseku 1, tieto finančné prostriedky sú príjmom kapitoly Všeobecná pokladničná správa; pri realizácii výdavkov zodpovedajúcich týmto príjmom sa § 30aa ods. 18 uplatní rovnako.“ V súvislosti s vložením nového bodu sa v úvodnej vete čl. III za slovo „mení“ vkladajú slová „a dopĺňa“. Nový bod 2 nadobúda účinnosť 1. decembra 2022, čo sa premietne v čl. IV (účinnosť) pri spracúvaní čistopisu schváleného zákona. Takže to sú pozmeňujúce návrhy, ktoré týmto predkladám. Predložil, predložili sme ich aj, samozrejme, v spolupráci s ministerstvom financií, s ktorými boli konzultované. Ak treba nejaké vysvetlenie k niektorému bodu, rád to poskytnem, prípadne pán minister financií, ktorý tu je prítomný. Ďakujem za vypočutie a chcem vás požiadať o ich podporu.